text: Ein heldur øðrvísi hópur hesa ferð
text: #000001
text: Håkan Ericson setti í morgun orð á støðuna í hópinum undan næstu landsdystunum. Sjey broytingar eru í úttøkuni (Mynd: Sverri Egholm)
text: #000003
text: Tað er 17. juni og 20. juni, at ávíkavist Kekkia og Albania vitja Tórsvølli í undankappingina til EM 2024. Talan verður um annan og triðja dystin hjá føroyska A-landsliðnum í kappingini. Tann fyrsti var í Moldova 25. mars. Mads Boe Mikkelsen legði Føroyar á odda stutt fyri steðgin við góðum máli, men eftir langt trýst javnaði heimaliðið við brotssparki seint í dystinum, og tað endaði 1-1; eins og tá liðini hittust har í 2021.Tríggjar dagar eftir dystin í Moldova spældi føroyska manslandsliðið venjingardyst í Norðurmakedónia (1-0). Fimm lið eru í undankappingarbólkinum hjá Føroyum, og okkara høvdu frí í 2. umfari. Ein dystur, eitt stig og eitt mál higartil. Tað stóð KÍ-miðvallarin Mads Boe Mikkelsen fyri í Moldova. Hann hevur verið eitt sindur darvaður av skaða í ár men var aftur á vølli leygarkvøldið (Mynd: Sverri Egholm)
text: #000004
text: Støðan var heilt øðrvísi í mars mánaða. Tá Håkan Ericson byrjaði tíðindafundin, helt sviin skemtiliga fyri, at hetta var úttøkan til íshokkilandsliðið hjá Føroyum. Kavi lá uttanfyri tá, og soleiðis hevði verið í tvær vikur. Hetta gjørdi, at 2. og 3. umfar vórðu útsett. Kappingarnar í Noreg og Íslandi vóru ikki byrjaðir, og sum heild eru teir allarflestu greitt meira dystarskarpir nú.Tá landsliðsvenjarin bjóðaði tíðindafólkum og øðrum vælkomin í FSF-húsinum fyrrapartin - áðrenn hann kunngjørdi tær sjey broytingarnar - varð litið aftur á kavaklædda mars mánaða og fegnast um góðveðrið nú. Håkan Ericson segði, at hann var til Norðoyastevnudystin millum KÍ og AB um vikuskiftið, og tað var fyrstu ferð, síðani hann kom til Føroyar, at hann fór úr einum klædnaplaggi undir dysti ístaðin fyri at lata seg í eitt afturat.Eins og til seinastu úttøkuna rósti Håkan føroyskum hondbólti. Í mars høvdu føroysku menninir júst vunnið á Rumenia í EM-undankappingardysti á Hálsi, og svenski venjarin tosaði um stóru upplivingina at vera til dystin. Í dag kom hann inn á flotta avrikið at spæla seg til eitt endaspæl og hetta her við at seta sær høg mál.Håkan Ericson og fysiski venjarin, Magni Mohr, til hondbóltslandsdyst í Høllini á Hálsi í mars (Mynd: Sverri Egholm)Nakað sum eisini frøddi Håkan Ericson nógv var, at Brandur Hendriksson Olsen 34 tøkur aftur. Skálvíkingurin var ikki við í fjør ella í mars vegna álvarasaman knæskaða (krossband), men er nú komin fyri seg og er byrjaður at spæla í Fredrikstad, vísti landsliðsvenjarin á. Brandur hevur spælt í fýra dystum upp á tríggjar vikur og var á vøllinum í ein tíma í OBOS-deildini í vikuskiftinum. Nú skal hann koma inn í landsliðshópin aftur, og kann hann longu gera mun, segði Håkan.Brandur og liðfelagin í Fredrikstad, Jóannes Bjartalíð, eru "nýggir" á listanum hesa ferð, og tað eru fimm aðrir spælarar, sum vóru skaðadarvaðir fyri yvir tveimum mánaðum síðani, eisini. Talan er um Sonna Ragnar Nattestad, Andrass Johansen og Hannes Agnarsson úr B36, sum ikki fóru at spæla fast fyrrenn í apríl, og álopskendu Petur Knudsen og Jóan Símun Edmundsson. Petur kom fyri seg eftir drúgvan skaða tíðliga í vár og hevur síðani spælt átta dystir í Superliguni. Kviki maðurin í Saltangará hevur skorað tvey mál fyri Lyngby og var partur av bjargingini í bestu donsku deildini. Jóan Símun hevur ikki spælt kappingardyst síðani landsdystin móti Turkalandi 25. september í fjør, har hann skoraði. Knæðið hevur darvað nógvum, men sambært landsliðsvenjaranum hevur royndi toftamaðurin vant seinastu sjey vikurnar og spælt onkrar venjingardystir.Nakrir spælarar, sum vóru við seinast, eru frávaldir av ymiskum orsøkum. Eitt yvirlit sæst niðast, men her er talan um tveir yngri verjuleikarar - sum av skiljandi orsøkum ikki eru við - Noah Mneney, ið á hesum sinni skal hugsavna seg um U21, tveir áleyparar og so Meinhard Egilsson Olsen og Patrik Johannesen. Á tíðindafundinum setti landsliðsvenjarin orð á, hvussu harmiligt tað var, at teir hava slitið krossbandið, og at tað nú verður hugt eftir, hvat sambandið millum føroyskar landsliðsspælarar og korssbandsskaðar kann vera. Báðir byrjaðu inni í Moldova, og serliga Meinhard hevur verið týðandi fyri A-landsliðið seinnu árini.Sí eisini: Brandur, Bjartalíð, Sonni Ragnar og Jóan Símun aftur á landslðnumFremsti spælarin í føroysku kappingini fer at sita heimaNakað av røringi kom í, eftir at tað gjørdist greitt, at toppskjúttin og besti spælarin higartil í Betrideildini, Páll Andrasson Klettskarð, ikki er við. Tað var hann seinast. Millum annað var heitt kjak í sendingini hjá Kringvarpinum "Fótbóltskjak", og støðan verður umrødd á leinkjuni omanfyri. Skaðin, hann fekk leygarkvøldið, fær allarhelst ikki at darvað Páll seinni í mánaðinum, og Portalurin hevur fingið váttað, at sama støðan er hjá Adrian Justinussen. Miðvallarin hevur staðið fyri 11 málstigum í Betrideildini higartil, og eitt landsliðspláss hevur helst verið upp á tal kring HB-miðvallaran. Tað verður so ikki hesaferð - Adrian kundi ikki spæla á Svangaskarði í gjár. Magnus Holm Jacobsen og Bjarki Nielsen hava verið nøvn, ið viðmerkjarar hava havt frammi alment, men hetta er hópurin, sum Håkan Ericson og toymi hava valt, og tað er ein spennandi og sterkur ein av slagum - hesir 24 skulu taka avbjóðingina upp á Tórsvølli móti Albania og Kekkia.
text: #000005
text: U21-landsliðið so at siga óbroytt
  13 nýggir venjarar fingið prógv
text: #000009
text: U21-landsliðið so at siga óbroytt
text: #000010
text: 13 nýggir venjarar fingið prógv
text: #000011